ધોનીએ કહ્યું જો તે ટીમ માટે 15 રન વધારે બનાવે છે તો 160ની જગ્યાએ 165-175 રનના કારણે બોલર માટે સારું છે. આપણને તેના જેવા ખેલાડીની જરૂર છે, તે ગેમ ચેન્જર છે. ધોનીએ કહ્યું અમારે હાર્દિકને કશું સમજાવુ પડતું નથી તેને એક જ વાત આવડે છે અને તે બોલની બાઉન્ડ્રીની બહાર કેવી રીતે મોકલવો. જેટલી વધારે ઇનિંગ્સ રમશે તેટલી તેની બેટિંગ નીખરશે. હાર્દિકનો ટીમમાં સમાવેશ એક રીતે ટીમને સમતોલમાં સહાય કરે છે. ટીમમાં ઓલરાઉન્ડરની વધારે જરૂરિયાત હોય છે જે બોલિંગ પણ કરી શકે અને બેટિંગ સમયે આવશ્યક ઇનિંગ પણ રમી શકે. યુવી, રૈના આ કામ કરી શકે છે અને હાર્દિક પણ કરી શકે છે.